L’Ajuntament de Burjassot posa marxa els programes formatius de qualificació bàsica
2025-07-24

Aquest matí (28-11-2016), el Saló d’Actes del Centre Socioeducatiu Díaz Pintado ha albergat la presentació del nou curs 2016-2017 dels Programes Formatius de Qualificació Bàsica (PFCB), que s’imparteixen des del Centre d’Ocupació i Formació Municipal , CEMEF. Aquests programes de formació estan especialment orientats a joves d’entre 16 i 21 anys, que no han obtingut el graduat en ESO i en situació de desocupació. Els nous alumnes han rebut la visita de l’alcalde, Rafa García, qui els ha animat a aprofitar el temps i la formació que són a punt de rebre, ja que és molt valuosa a l’hora d’enfrontar-se, en un futur pròxim, a la cerca d’una ocupació.

Un total de 60 alumnes ha començat hui algun d’aquests programes que es divideixen en quatre branques de formació i especialitat: Operacions de lampisteria i calefacció – climatització domèstica, Operacions bàsiques de cuina, Arranjaments i adaptacions de peces i articles en tèxtil i pell i, finalment, Operacions auxiliars de fabricació mecànica. El curs per a tots ells finalitzarà el 31 de juliol de 2017.

Els PFCB constitueixen una oferta formativa, adaptada a les necessitats específiques de l’alumnat que ha abandonat l’ensenyament reglat sense haver aconseguit els objectius previstos en l’Educació Secundària Obligatòria. Aquests programes s’adaptaran a les circumstàncies personals dels seus destinataris i possibilitaran la inserció sociolaboral d’aquests, obtenint la Qualificació de Nivell 1 de les especialitats esmentades.